google/wiki40b huggingface dataset:
Bertha Benzová

Život

Bertha Benzová sa narodila v roku 1849 v Pforzheime ako dcéra tesárskeho majstra Karla Friedricha Ringera. Vo veku 23 rokov sa 20. júna 1872 v Ladenburgu vydala za Karla Benza. Svojmu mužovi poskytovala v jeho úsilí značnú oporu a to nielen psychologickú. Ešte pred svadbou pomohla Benzovi z finančných ťažkostí. Vložila do jeho firmy svoje predčasne vyplatené veno, pomocou ktorého mohol Benz splatiť dlhy a vyplatiť spoločníka Augusta Rittera, ktorý ťažkosti spôsobil, a firmu tak zachránila pred bankrotom. Vyplatenie spoločníka umožnilo manželom Benzovým získať samostatnosť v rozhodovaní o ďalšom vývoji ich podniku.
Neskôr, potom ako o Benzove patentované motorové vozidlo pri krátkych skúšobných jazdách (takmer stále ukončených poruchou) nebol očakávaný záujem prizerajúcich sa a potencionálnych zákazníkov, rozhodla sa podporiť manžela veľmi účinným spôsobom. 5. augusta 1888 bez vedomia svojho muža podnikla so synmi – štrnásťročným Richardom a pätnásťročným Eugenom v Benzovej trojkolke 106 km dlhú jazdu z Mannheimu do rodného Pforzheimu. Z Mannheimu odchádzala za svitania a cez Bad Schönborn a jeho časť Mingolsheim a Neulingen-Bauschlott došla k večeru do Pforzheimu. Medzitým, aby upokojila manžela, poslala mu telegram o úspešnej ceste. Hoci bola primárnym cieľom jazdy návšteva jej matky v Pforzheime, Bertha, ktorá o ovládaní automobilu na rozdiel od svojich synov nič nevedela, chcela tiež svojmu mužovi ukázať, aká dôležitá je verejná prezentácia vynálezu pre jeho komerčný úspech. Verejné predstavenie vozidla a marketing totiž Benz ako typický vynálezca podceňoval.
Cestou musela Bertha Benzová riešiť mnoho technických a iných problémov. Napríklad keďže v tom čase sa nedal kúpiť benzín (Ligroin) inde, než v lekárni, keď pani Benzovej došlo palivo, stala sa mestská lekáreň vo Wieslochu pri Heidelbergu vlastne prvou „čerpacou stanicou“ na svete. Rovnako aj karburátor sa palivom často zanášal a upchával a bolo nutné ho čistiť, na čo Bertha používala dlhú a úzku sponu do vlasov. Bolo potrebné aj veľmi často dolievať vodu do odparovacieho, teda stratového chladiaceho systému, bezstratový systém vymyslel až o dvanásť rokov neskôr Wilhelm Maybach.
Táto prvá diaľková cesta priniesla záujem prizerajúcich sa, aj miestnych novín, rozptýlila tiež pochybnosti o spoľahlivosti a bezpečnosti „automobilov“ a položila tak základ budúcemu úspechu firmy. Prispela aj k mnohým technickým zdokonaleniam Benzovho vozidla, napríklad aj k pridaniu ďalšieho prevodu pre ľahšie zdolanie väčších stúpaní, ktorý v pôvodnom type chýbal a vozidlo tak bolo potrebné niekedy do prudšieho kopca tlačiť. Bertha Benzová sa do Mannheimu vrátila nasledujúci deň.
Bertha Benzová zomrela vo vysokom veku 95 rokov v Ladenburgu, meste v ktorom sídlila prvá dielňa Karla Benza.
Švedlár

Dejiny

Švedlár založili nemeckí baníci, ktorých zavolal do krajiny uhorský kráľ Belo IV, po odchode Tatárov (1243) okolo roku 1255.
Nachádza sa vo východnej časti Slovenského rudohoria. Najstaršia zmienka o obci je z r. 1312, keď ju r. 1338 daroval kráľ Karol Róbert Smolníku. Obec sa dostala do rúk Thurzovcom, potom Csákyovcom a nakoniec Banskej komore. Obyvateľstvo pracovalo v baniach na meď.
Milan Kňažko

Život

Po skončení štúdia priemyselnej  stavebnej školy absolvoval štúdium herectva na Vysokej škole múzických umení v Bratislave. V rokoch 1968-70 študoval ako štipendista na Medzinárodnej divadelnej akadémii v Nancy vo Francúzsku. V rokoch 1970-71 bol členom Činoherného súboru Divadelného štúdia (Divadlo na Korze). Od 1971 bol členom Novej scény a od roku 1985 do roku 1989 členom činoherného súboru Slovenského národného divadla. Od januára do júna 1990 bol dekanom Divadelnej fakulty VŠMU. V novembri 2002 sa stal prezidentom Medzinárodného filmového festivalu Bratislava. Od januára 2003 do februára 2007 bol generálnym riaditeľom TV JOJ. Je tretíkrát ženatý a má tri deti.

Politická činnosť

V októbri 1989 ako jediný v ČSSR vrátil titul zaslúžilý umelec pre nesúhlas s politikou vtedajšieho režimu. V novembri 1989 vstúpil do politického diania, spoluorganizoval a moderoval masové novembrové  mítingy v Bratislave. Bol poradcom prezidenta ČSFR Václava Havla v Prahe a zároveň poslancom Snemovne ľudu Federálneho zhromaždenia ČSFR. Od júna 1990 do 28. augusta 1990 bol ministrom medzinárodných vzťahov SR a v rokoch 1992 - 1993 podpredsedom vlády SR a ministrom zahraničných vecí SR. Vtedy povedal, že "Mečiar používa lož ako pracovnú metódu". Od marca 1993 do októbra 1998 bol poslancom NR SR a v rokoch 1998 - 2002 ministrom kultúry SR.  Spoluzakladateľ VPN (1989), HZDS (1991), ADS (od marca 1993) a Demokratickej únie Slovenska (od apríla 1994). Od roku 1998 politik (minister kultúry) SDK a potom SDKÚ (2000 podpredseda).

Prezidentský kandidát (2014)

V novembri 2013 Kňažko oznámil svoju kandidatúru do prezidentských volieb v roku 2014. Pred blížiacim sa termínom odovzdania 15 tisíc podpisov na podporu kandidatúry Milana Kňažka podporili 19 poslanci OĽaNO, SDKÚ-DS a Nová väčšina - Dohoda.
Vo voľbách nakoniec získal 244 401 hlasov (12,86 % z odovzdaných hlasov) a zo 14 kandidátov skončil na 4. mieste.
Litovské kráľovstvo (1251 – 1263)

Kráľ Mindaugas

Na začiatku 13. storočia bola Litva ešte stále pomerne nesúrodým územím, ktoré obývali rôzne pohanské baltské kmene. Konsolidácia litovských území začala na sklonku 12. storočia do celku, ktorý bol známy ako Litovské veľkokniežatstvo. V 30. rokoch 13. storočia sa na jeho čele objavil Mindaugas. V roku 1249 vypukli rozbroje medzi ním a jeho synovcami (Tautvilas a Edivydas). Každá strana hľadala spojencov medzi susedmi Litvy. Mindaugas sa rozhodol pre livónsky rád, ktorý mu mohol zabezpečiť nielen vojenské posily, ale aj kráľovskú korunu výmenou za konvertovanie na kresťanstvo. Štatút kráľovstva Litva získala 17. júla 1251, keď chelmnský biskup dostal príkaz od pápeža Inocenta IV. Samotná korunovácia prebehla o dva roky neskôr. V roku 1255 dostal Mindaugas povolenie od pápeža Alexandra IV. na korunováciu svojho syna a Litva sa tak stala dedičnou monarchiou.
Vďaka krstu a spojenectvu s livónskym rádom nastalo krátke obdobie mieru medzi Litvou a Livónskom. Mindaugas tak mohol rozšíriť územie Litvy smerom na východ. Mindaugov synovec Treniota ho naviedol, aby porušil dohodu s livónskym rádom a vyhlásil mu vojnu. Litve sa podarilo v rokoch 1259 a 1260 poraziť rád vo viacerých bitkách. Vplyv Treniotu v Litve silnel a jeho ciele sa postupne odklonili od Mindaugových priorít. Konflikt, ktorý vypukol medzi kráľom a jeho synovcom nakoniec viedol k zavraždeniu Mindauga a dvoch z jeho synov. Krajina sa oficiálne vrátila k pohanstvu, ktoré väčšina obyvateľov stále vyznávala. Tým Litva stratila kráľovský štatút a definitívne pokresťančenie Litvy nastalo v roku 1387.
Saint-Palais (Gironde)

Poloha

Obec má rozlohu 9,76 km². Najvyšší bod je položený 91 m n. m. a najnižší bod 7 m n. m.

Obyvateľstvo

Počet obyvateľov obce je 499 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chauvirey-le-Vieil

Poloha

Obec má rozlohu 3,37 km². Najvyšší bod je položený 341 m n. m. a najnižší bod 242 m n. m.

Obyvateľstvo

Počet obyvateľov obce je 31 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žemľovka

Žemľovka je sladký nákyp, ktorý sa pripravuje z jabĺk a bieleho pečiva namočeného do osladeného mlieka, prípadne vajec.
Namiesto najčastejšie používaných jabĺk je možné použiť tiež hrušky. Ide o pokrm, ktorý je tradičnou súčasťou slovenskej a českej kuchyne a často je podávaná v školských jedálňach alebo jedálňach závodného stravovania. Jedlo je známe aj v Rakúsku pod názvom Scheiterhaufen. Menej rozšírená je verzia s tvarohom namiesto jabĺk.

Príprava

Biele pečivo nakrájame a namočíme do mlieka, do ktorého sa pridá cukor, vanilkový cukor a prípadne vajíčka. Do maslom vymazaného pekáča sa potom kladie striedavo vrstva pečiva namočeného v mlieku a vrstva nastrúhaných alebo nakrájaných jabĺk, pričom posledná vrstva je tvorená v mlieku máčaným pečivom. Ovocie sa posype cukrom, vanilkovým cukrom, mletou škoricou, prípadne hrozienkami. Pečie sa, pokiaľ sa nevytvorí zlatistá kôrka. Žemľovka sa podáva teplá, ale je možné ju jesť tiež studenú.
Kamenárka strakatá

Výskyt a stav na Slovensku

Len výnimočne zalieta do strednej Európy, na Slovensku je to veľmi zriedkavý hosť. Z troch známych záletov bol prvý 28. februára 1867, keď bol jeden samec chytený pri Holíči a uložený v Prírodovednom múzeu vo Viedni. Druhé pozorovanie je tiež blízko rieky Moravy zo štrkoviska Adamov (Gbely), kde dňa 28. novembra 1991 boli pozorované tri jedince a tretí prípad je pozorovanie páru na Dunaji pri obci Sap. Pár sa zdržoval na lokalite od 24. novembra 1991 do 10. januára 1992. Samica bola zastrelená a samec už potom viac nebol videný.
Nie je žiaden novší záznam v online zozname vzácnych ornitologických pozorovaní ani v zozname vzácnych a zriedkavých druhov vtákov databázového systému Birding Slovakia.
Ekosozologický status v rokoch 1995, 1998 a 2001 žiadny.
Európsky ochranársky status SPEC3 – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia V – zraniteľný druh.
Dexamenos (Ólenos)

Dexamenos (starogr. Δεξαμενός – Dexamenos) syn a nástupca ólenskeho kráľa Oikea
Keď Herakles splnil všekých dvanásť úloh, zadaných mykénskym kráľom Eurystheom a dosiahol tak slobodu, vypravil sa s vojskom proti élidskemu kráľovi Aigeiovi, ktorý ho v minulosti namiesto sľúbenej odmeny potupne vyhnal. Herakles však počas vojenskej výpravy ochorel a bol donútený uzavrieť prímerie, ale následne sa po nečakanom útoku nepriateľa po veľkých stratách musel stiahnúť. Jeho cesta ho potom priviedla k ólenskemu kráľovi Dexamenovi. V kráľovstve sa práve konala svadba Dexamenovej dcéry Hippolyty a lykosúrskeho princa Azana a kráľ k svadobnému stolu prizval aj Herakla. Pokojná svadobná hostina sa ale náhle zmenila, keď sa opitý Kentaur Eurytión začal správať k Hippolyte nevyberavým spôsobom a tak Herakles nezaváhal a na mieste ho zabil.
V inom príbehu od autora Apollodora, sa Dexamenova dcéra Mnésimaché mala stať manželkou Eurytióna, ktorý ju do zásnub donútil. Keď si potom Kentaur Eurytión pre ňu prišiel, Herakles mu v tom zabránil a po krátkom boji ho zabil.
Antický autor Pausanias uvádza, že Dexamenos bol otec dvojičiek, dcér, ktoré sa vydali za synov élidskeho kráľa Aktora. Théraifoné sa vydala za Euryta a Théroniké za Kteata.
Sojuz TMA-05M

Priebeh letu

Štart z kozmodrómu Bajkonur bol úspešný. Raketa s kozmickou loďou a kozmonautmi odštartovala 15. júla 2012 o 02:40:03,091 UTC. S​​ Medzinárodnou vesmírnou stanicou (ISS) sa loď spojila 17. júla o 4:51 UTC. Posádka lode prešla na ISS a zapojila sa do práce Expedície 32.
Dňa 18. novembra 2012 o 22:26:03 UTC sa rovnaká posádka Malenčenko, Williamsová, Hošide s loďou odpojila od stanice a na druhý deň o 01:53:20,1 UTC pristáli v kazašskej stepi severovýchodne od Arkalyku, let Sojuzu trval 126 dní, 23 hodín, 13 minút a 17 sekúnd. Kvôli päťsekundovému meškaniu pristáli proti plánu o tridsať kilometrov ďalej.
Mozambický prieliv

Mozambický prieliv je prieliv v Indickom oceáne, ktorý oddeľuje Madagaskar od kontinentálnej Afriky. V severnej časti leží sopečné súostrovie Komorské ostrovy.
Prieliv je dlhý 1 760 km, široký 422 – 925 km. Je to najdlhší prieliv na Zemi. Preteká ním teplý Mozambický prúd (22 – 28 °C).
Vasco da Gama bol prvý Európan, ktorý prieliv preplával (1497). Počas druhej svetovej vojny sa tu odohrávala bitka o Madagaskar.
Pepinster

Obyvateľstvo

Pepinster má približne 9 669 obyvateľov (2010).
Slamka (pitie)

Slamka je drobná kuchynská a gastronomická pomôcka umožňujúca nasávanie nápoja z nádoby, bez kontaktu úst s hladinou nápoja. Ide o dlhú tenkú trubičku, ktorá je svojím spodným koncom namočená v nápoji, horný koniec potom konzument vkladá do úst. Pôvodné slamky boli vyrábamé z dlhých obilných žitných stebiel (teda zo žitnej slamy), odkiaľ pochádza ich názov. Slamenné steblá boli dlhšie ako dnešné slamky a boli tiež viac náchylné na praskanie a totálnu deštrukciu pri neopatrnej manipulácii s nimi. Dnešné slamky bývajú vyrábané takmer výhradne iba z plastov, ktoré sú oproti slame podstatne odolnejšie a trvanlivejšie.
Speechless

O piesni

Skladba je inšpirovaná rockovou hudbou a power baladami.
Neolamprologus brichardi

Pôvod

Druh Neolamprologus brichardi pochádza z Afriky (jazero Tanganika).
Emotional

Single

Prvý singlom z albumu bola pieseň „The Sound of Musik“. Pieseň bola veľmi úspešná a mohla tiež v zahraničí nadviazať na svojich predchodcov. V nápaditom videoklipe sa nakrátko objavil Falcov priateľ a dlhoročný starosta Viedne Helmut Zilk. V novembri 1986 nasledoval singel „Coming Home – Jeanny Part 2“. Táto pieseň ihneď dosiahla na prvé miesto v rôznych hitparádach. Vo videoklipe ide o to, že sa Falco po roku vracia domov za Jeanny, ktorá bola ale nezvestná už vtedy ako odišiel. Začiatok roku 1987 priniesol singel „Emotional“ V ňom Falco spieva, že žiadna žena na svete sa k nemu nehodí. Riadok textu "Ja viem že žena ktorá mňa znesie, sa ešte nenarodila, ale ja prosím teba príď na svet",

Venovanie

Falco venoval pieseň „Kamikaze Cappa“ americkému vojnovému fotografovi Robertovi Capovi (1913 – 1954) a „The Kiss Of Kathleen Turner“ ako poctu pre americkú herečku Kathleen Turner.
Okrem toho celý album je venovaný jeho domnelej dcére Katharine-Bianca.
Chevannes-Changy

Poloha

Obec má rozlohu 18,92 km². Najvyšší bod je položený 309 m n. m. a najnižší bod 195 m n. m.

Obyvateľstvo

Počet obyvateľov obce je 143 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lopušná (prítok Mlynice)

Prameň

Pramení na styku Kozích chrbtov s Popradskou kotlinou, severovýchodne od obce Nižná Šuňava, na juhovýchodnom svahu Sviniarky (937,7 m n. m.) v nadmorskej výške približne 895 m n. m.

Smer toku

Od prameňa tečie sprvu na krátkom úseku na juhozápad, potom na západ a vytvára výrazný oblúk smerujúci na západ k obci Šuňava. Po pribratí Závadského potoka sa stáča na východ a ďalej po pribratí Hájskeho potoka na severovýchod a preteká dolinou Veľká Lopušná. V ústí doliny sa napokon stáča a pokračuje k ústiu priamo na sever.

Ústie

Do Mlynice sa vlieva východne od obce Lučivná v nadmorskej výške 744,9 m n. m.
Bucey-lès-Traves

Poloha

Obec má rozlohu 2,79 km². Najvyšší bod je položený 250 m n. m. a najnižší bod 203 m n. m.

Obyvateľstvo

Počet obyvateľov obce je 101 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rootovanie

Popis

Rootovanie umožní všetkým užívateľským aplikáciám spustiť privilegované príkazy, ktoré nejdú spustiť pri pôvodnej konfigurácii zariadenia. Rootovanie je potrebné k niektorým pokročilejším a potenciálne viac nebezpečným operáciám - úprava a mazanie systémových súborov, odstraňovanie aplikácií nainštalovaných výrobcom a prístup k hardvéru zariadenia na nižšej úrovni (kontrola stavu, kalibrácia, reštartovanie komponentov). Väčšinou sa pri rootovaní nainštaluje i tzv. "Superuser" aplikácia, ktorá dohliada na procesy, ktoré využívajú práva správcu.

Obtiažnosť

V minulosti sa výrobcovia snažili vyrobiť telefóny a zariadenia, ktoré nepôjdu tzv. "Rootnuť" (ako Droid X), ale nakoniec sa vždy našla nejaká cesta ako práva správcu na zariadení získať. Aj pre najnovšie telefóny, alebo zariadenia s najnovším vydaním Androidu sa väčšinou nájde spôsob rootnutia v priebehu pár mesiacov. V roku 2011 Motorola, HTC a LG Electronics pridali do svojich zariadení bezpečnostné prvky, ktoré mali používateľom brániť v získaní práv správcu.

Postup

Proces rootovania sa na rôznych zariadeniach líši. Obvykle ide o využitie chyby firmvéru (tj. Android) zariadenia a skopírovanie su binárneho súboru (súbor obsahujúci údaje pre práva "superuser") do cesty prebiehajúceho procesu (napr. /system/xbin/su) a umožnenie spustenia súboru pomocou príkazu chmod. Aplikácia pre dohľad nad procesmi využívajúcimi práva správcu ako napr. SuperUser alebo SuperSU dokáže regulovať správanie týchto procesov a prípadne vyhodnotiť a odmietnuť spustiť potenciálne škodlivé veci. Existuje veľa jednoduchých sprievodcov ako rýchlo a ľahko rootnuť svoje Android zariadenie.
Napríklad krátko po vydaní HTC Dream (HTC G1) bolo rýchlo zistené, že to čo sa napíše na klávesnici je brané ako príkaz v privilegovanom režime (root) v shelli. Google síce rýchlo vydal patch, ktorý túto chybu opravil, ale unikla pôvodná verzia, ktorú sme mohli nainštalovať a získať tak opäť práva správcu.

Austrália

Rootovanie je legálne na účely spúšťania legálnych aplikácií

Európa

Free Software Foundation Europe V Európe je "root"  nelegálny Podľa európskej smernice 1999/44/CE, užívateľ týmto procesom strati záruku, ak predajca preukáže, že tento proces spôsobil vzťahuje sa naň sankcia vo výške od 70€ do 246€

Spojené štáty

Dňa 28. októbra 2012 US Copyright Office (úrad pre ochranu autorských práv) vydal vyhlásenie, že rootovanie je nelegálne.
Caudrot

Poloha

Obec má rozlohu 6,12 km². Najvyšší bod je položený 111 m n. m. a najnižší bod 6 m n. m.

Obyvateľstvo

Počet obyvateľov obce je 1 145 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fressain

Poloha

Obec má rozlohu 6,39 km². Najvyšší bod je položený 81 m n. m. a najnižší bod 40 m n. m.

Obyvateľstvo

Počet obyvateľov obce je 871 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Isokaze (torpédoborec)

Popis

Isokaze patril do I. série triedy Kageró a bol objednaný na základe doplňovacieho programu pomocných plavidiel z roku 1937. Jeho výzbroj tvorilo šesť 127mm diel model 1914 v troch dvojhlavňových vežiach typu C (jednej na prove a dvoch vzadu) a dva štvorhlavňové 610mm torpédomety typu 92 model 4. Zásoba šestnástich torpéd typu 93 bola v neskoršej fáze vojny pravdepodobne redukovaná na osem kusov, aby sa kompenzoval nárast hmotnosti vplyvom montáže ďalších 25mm diel typu 96.
Počas údržby v Kure od novembra 1943 do januára 1944 bol Isokaze pravdepodobne vybavený jedným centimetrovým prehľadovým radarom 22 Gó na sledovanie vzdušných a hladinových cieľov na prednom stožiari. Počas tejto údržby bola tiež odstránená zadná 127mm delová veža číslo 2 a nahradená dvoma trojhlavňovými 25mm kompletmi. Rovnako 25mm dvojčatá na plošine vedľa zadného komínu boli nahradené za 25mm trojčatá. Ďalší pravdepodobne trojhlavňový komplet sa nachádzal na plošine pred mostíkom. Ako jeden z torpédoborcov, ktoré sa dočkali roku 1944, bol Isokaze vybavený tiež jedným metrovým prehľadovým radarom 13 Gó na sledovanie vzdušných cieľov na zadnom stožiare.

Služba

V decembri 1941 sprevádzal Nagumov zväz pri útoku na Pearl Harbor. Naďalej sa potom venoval sprievodu Nagumových lietadlových lodí a zúčastnil sa tak vylodenia v Rabaule, náletu na Darwin, operáciám proti Jáve, výpadu do Indického oceánu a bitky o Midway. V auguste a septembri 1942 sa zapojil do bojov o Guadalcanal a počas bitky pri Santa Cruz bol súčasťou Abeho predsunutého zväzu. Po údržbách v Japonsku sa v decembri 1942 opäť vrátil do juhozápadného Pacifiku. Dňa 10. januára 1943 sa podieľal na potopení ponorky USS Argonaut a vo februári sa zapojil do evakuácie Guadalcalanu. Potom sa venoval sprievodu konvojov a ťažkých jednotiek loďstva. V auguste sa zúčastnil bitky pri Horaniu a po nej mal na starosti niekoľko tokijských expresov. V októbri sa zúčastnil bitky pri Vella Lavella. Pri sprevádzaní konvoja narazil 4. novembra na mínu, ale už v januári 1944 sa vrátil späť do služby a venoval sa sprievodu ťažkých jednotiek loďstva a konvojov. V júni sa zúčastnil bitky vo Filipínskom mori a v októbri sa v rámci Kuritovho zväzu zúčastnil série bitiek pri Leyte. Znova sa vrátil k sprievodu ťažkých jednotiek – naposledy v rámci operácie Ten-gó sprevádzal v dňoch 6. a 7. apríla 1945 bojovú loď Jamato na jej samovražednej ceste ku Okinave. Počas nasledujúcich útokov amerických palubných lietadiel bol ťažko poškodený a nakoniec potopený torpédoborcom Jukikaze. 20 členov posádky bolo zabitých pri útoku, ostatných preživších vytiahli zostávajúce torpédoborce.
Dňa 25. mája 1945 bol Isokaze vyškrtnutý zo zoznamu lodí japonského cisárskeho námorníctva.
Iveta Plšeková

MUDr. Iveta Plšeková (* 1. január 1971, Ostrava) je slovenská komunálna politička.

Vzdelanie

Narodila sa 1. januára 1971 v Ostrave. Detstvo prežila v Humennom, kde športovala v miestnom lyžiarskom klube.
Strednú školu navštevovala v Kežmarku na Gymnáziu P.O.Hviezdoslava (1986-1989); navštevovala špecializovanú športovú triedu a venovala sa zjazdovému lyžovaniu.
V roku 1989 začala študovať na Lekárskej Fakulte UK v Bratislave, ktorú úspešne skončila v roku 1995. Následne nastúpila ako sekundárny lekár v Ústave tuberkulózy a pľúcnych chorôb Podskalka (okres Humenné), kde získala špecializáciu v odbore vnútorné lekárstvo.
S rodinu žije v Petržalke. Má dve dcéry.

Tretí sektor

Od roku 2011 je predsedníčkou Petržalského okrášľovacieho spolku. Je aktívna v boji za práva zvierat a angažuje sa v ochrane historického, kultúrneho a prírodného dedičstva.
Prevrat 18. brumaira

Štátny prevrat 18. brumaira v VIII. roku Francúzskej revolúcie (9. november 1799) uskutočnený Napoleonom Bonapartom označuje koniec Direktória a Konzulátu. Bol vykonaný metódou vojenského palácového prevratu, keď armáda obsadila rokovaciu sálu legislatívneho orgánu.

Príčiny a priebeh

Štátny prevrat bol dohodnutý v sídle Joséphine de Beauharnais nachádzajúcom sa na parížskej ulici Chantereine, dnes medzi súčasnými ulicami rue de la Victoire a rue de Châteaudun.
Členmi akčného výboru boli: Napoleon Bonaparte, Sieyès, Talleyrand. Plán prevratu predvídal nasledovné operácie: Bonaparte mal byť veliteľom armády a udržiavať poriadok v Paríži a v zhromaždení. Mali byť premiestnení poslanci Rady 500 a Rady starších do Saint-Cloud pod zámienkou jakobínskej hrozby. Od roku 1789 sa poslanci nachádzali stále v ohrození Parížanmi. Premiestnenie malo zabezpečiť, aby nemohli zasiahnuť. Finančné krytie malo zaistiť vytvorenie fondu z peňazí dodávateľov zbraní pre armádu. Títo sa tak chceli ubrániť opatreniu, že ich pohľadávky nemajú byť uhrádzané vopred zo štátnej pokladne.

18. brumaira

18. brumaira (9. novembra) bola v Rade starších vyslovená zmätočná téza, že poslanci obidvoch komôr sú ohrození jakobínskym prevratom, ktorý má nastoliť opäť revolučný konvent. Na siedmu hodinu 18. brumaira bola zvolaná „Rada starších“ ako časť dvojkomorového Národného zhromaždenia do Tuileries. Pod zámienkou vojenskej prehliadky Napoleon obsadil okolie Tuilerií 4 000 – 5 000 vojakmi. Paríž bol uzavretý policajnými hliadkami a akýkoľvek vstup a výstup z mesta zakázaný.
Rada starších sa následne rozhodla, že vydá príkaz na presťahovanie obidvoch komôr, čo jej umožňoval článok 102 ústavy z roku III., pod ochranou polície a vojska. Zároveň bol Bonaparte poverený, aby vykonal toto rozhodnutie. Jeho poverenie bolo protizákonné, lebo pochádzalo od rady Direktória a nie od Rady starších. Zvyšní direktori rezignovali. Bonaparte ovládol všetky ozbrojené sily.

20. brumaira

20. brumaira zložili prísahu pred novými komisiami traja konzuli: Bonaparte, Sieyès a Roger Ducos. Udelili im všetky dovtedajšie právomoci Direktória. Toto bol začiatok Konzulátu. 
Dovtedajšie dve rady boli nahradené dvoma komisiami po 25 členoch zmocnených odhlasovať zákony, ktoré predložia traja konzuli a pripraviť zmienenú novelu ústavy. 
Podľa článku 12 novely mala revízia za úlohu schváliť neporušiteľnú zvrchovanosť francúzskeho ľudu, jednotnú a nedeliteľnú republiku, zastupiteľský systém, rozdelenie právomocí, slobodu, rovnosť, bezpečnosť a vlastníctvo.
Na konci svojho zasadania Rada starších zrušila opatrenie, ktoré roztrpčovalo armádnych dodávateľov, prednostné vyplácanie zo štátnej kasy bolo obnovené. Traja dočasní konzuli zložili prísahu a vrátili sa do Paríža.
Týmto sa mala ukončiť fáza revolúcie a nastoliť mier a konsolidácia ekonomiky. Toto úsilie francúzskej buržoázie bolo však čoskoro zrušené autoritatívnym režimom Napoleona Bonaparta. Buržoázna republika mala byť nahradená diktatúrou jednej osoby.